Die Kluisenaar – Epiloog – Vuurvliegie se lekkervurigeaffêre
Afrikaans, Towerinne en Rebusfontein, Uitdagings
Date: February 18, 2020Author: Vuurvliegie se lekkervurigeaffêre 32 Comments
As jy nou eers by ons nuwe Towerin avontuur aansluit, kan jy gaan lees wat voorafgegaan het by hierdie skakel:
Hoog in die lug bokant Rebusfontein vlieg die raaf baie tevrede dat hy chaos gesaai het. Hy krys en kras en sweef tevrede op die wieke van die wind. “Met julle Towerinne is ek lank nog nie klaar nie,” kraai hy die eter in.
‘n Skaduwee oor sy kop ruk hom uit sy lekkerkry.
Twee groot kloue gryp hom vas. Hy kry nie ‘n kras uit nie.
Harpy vlieg soos die plan was, met sy gevangene na Eden se fonteine.
By die bek van die grot staan Lorenzo reg. ‘n Metaal hok by sy voete. Die bokant oopgeskuif.
Sekuur kom Harpy neergedaal soos ‘n kampioen valskermspringer. Toe hy die raaf laat los, val die uitasem in die hok neer. Lorenzo klap die deksel stewig toe en sluit dit met ‘n yslike slot.
“Now dis rubbish rook wil not be able to crook our dahlings no more,” sê Lorenzo. Sy hempsknope span van trots oor sy breë borskas, en hy dra die hok die tonnels in.
Raaf en sy skelmstreke kan nou saam met Eden se geheime begrawe bly.
‘n Rukkie later kom Lorenzo uitgedraf.
“Come, Harpy, we haf serious mess to clear up at Rebusfontein. I fink de rook he put something in de drinks. Our dahlings and de drinks, it always cause trouble. My Hester she think I am a fig of de imagination, she is in hospital. And my sweet Camilla is having de PTSD like Yankee soldier from Afghanistan. Too terrible, too terrible. I have one of de feathers of de rook, if we boil it in de water, and give them some honey tea, they will wake up from de nightmare, and our Rebusfountain will be normal again…”
Die Towerinne kom stil-stil by die meent aan. Almal is per nota onder deur hulle huisies se voordeure daarheen ontbied.
Daar staan ‘n lang tafel gedek. Spierwit tafeldoeke, eetgerei, kristalglase en blomme wat Nataniël in vervoering sal hê, nooi die Towerinne nader.
Al die diere van Rebusfontein, Lorenzo en Quasimodo wag hulle in.
Tipies Towerinne breek ‘n gebabbel en gelyk praat-vraery los.
“Lorenzo, wat is hierdie,” lag Toortsie vrolik. Camilla wat nou ook permanent intrek by Kameel geneem het, fladder haar wimpers en blaas vir die blosende Lorenzo ‘n soentjie.
Hy maak keel skoon. “Ladies, sit, please.”
Lorenzo stamp vir Quasimodo op sy boggel, dat hy so effe vorentoe skuifel.
“Liewe Towerinne, hierdie is ons nuwe dag, nuwe moontlikhede ontbyt, sonder vreemde drankies,” en hy gly sy waterige ogies so oor die klomp Towerinne.
Positief loer vir Perdebytie, Trommeltjies stamp aan Una, Kameel kug. Botter kan in Frannie, Bondels, Woordnoot en die res se monde nie smelt nie. Hester sukkel om haar lag te hou. Sy drink hoeka mos net water!
Vuurvliegie klap hande. “Dis nou ‘n lieflike geleentheid. Omdat die lied nie verder gaan, begin ons weer van vooraf aan. Frangelico, iemand…..”
Previous Previous post: ‘n GI Broodjie en ‘n stomp
Next Next post: Woordsnoer 1/ 2020 Swart op wit
32 thoughts on “Die Kluisenaar – Epiloog”
Ag dankie tog. Lorenzo is régtig! Dankie Harpy, Lorenzo … en Vuurvliegie. Ek sal vir Camilla (en Perdebytjie) vergewe vir hulle misstappies, maar nie vandag nie – dalk later. Skuif maar die Frangelico hierdie kant toe ook. My senuwees soek bietjie vertroosting.
Ek het teweet mens moet Camilla se storie met ‘n knippie sout neem.
Camilla moet haar liewer bepaal by romanses en mans, en die speurwerk oorlaat aan die pro’s.
Dis wyse woorde dié!
Toortsie jy het mos met die vorige episode gevra of ek nie dalk Lorenzo is nie. Ek kan nie glo jy vat my so in die gesig nie – my Engels is slaaitly better!
O! Het ek? 😳
As jy nie kan onthou nie was jy seker onder die invloed van die voggies
Is jy nie ‘n bietjie deurmekaar nie? Lorenzo? Praat jy van die Italianer? Die een wat Hester so vertroetel? Frangelico? 🤔
Ek sê sommer hier dis lekker jy het kom inloer. Jou Engels is nie net slaaitly better nie… jy praat of skryf hom soos ‘n pro.
Abrie, Lorenzo he is Italian….
Mmm, Abrie verlang na ons avonture. Ek is klakkeloos bly om jou hier te sien, .😉📚✏
Dankie Vuurvliegie. Dit is altyd goed om te weet dat iemand sonder klakke is.
Sug van behaaglikheid.
Yes, yes, yes!!!!!!!💃🥳👍👏😂😘💃💃💃💃💃💃💃
Nou is alles in Rebusfontein weer honkey dorey reg
Jy dink? Met Hester wat ook nou frangelico vra?🤣🤣✏📚
🤣🤣🤣 net vir medisinale redes
Amper sê ek haleluja!!! Nee kyk ek dink stuur maar die bottel om…
Bwahahaaahahahaaa, Vuurvliegie, jy is darem maar skerp! “Fig of the imagination indeed…” Umm, is daar nog so bietjie frangelico oor??
Ai toggie en hier kom ek eers laat by die ontbyt aan. Nie eers geweet die raaf is gevang nie. Dankie Vuurvliegie, nou kan ons weer ontspan. As Camilla nou haar intrek by my geneem het sal ek oë agter my kop ook moet hê. Sug…. en ek het reeds 4 dogters grootgemaak!!! Welgedaan 😊
Dis seker hoekom jy Camilla se skepper en behoeder is.💃💃🥰
Laat my dink aan wat Ken gesê het. Ons kyk uit vir die meisiekinders en toe gaan vang ons Engelse seun nonsens agter ons rug aan. Sy meisie het op die matriekafskeid swanger geraak. 😣
Ag hoe wonderlik dat Rebusfontein nou nog ‘n episode oorleef het. Maar julle kan nie stry nie, Rebusfontein is so gesond vir ons soos Frangelico…ag hel, nee! WATER!!!
Amen. As ek nie vir julle en ons speelwêreld gehad het nie, het ek pad af gehol dat die stof op die horison en verby opslaan.💝✏📚
Eind goed alles goed.🎶🎶🎶🎶🎶🍾🥂🤸‍♂️💃
Eind goed, alles goed. Kom ons klink ń glasie hierop en op menige rustige dae op Rebusfontein. Toemaar dis net ń glasie fonteinwater (vir nou😉).